ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มีนาคม 2564

เรื่อง การส่งข้อมูลผลการเรียนเฉลี่ยสะสม ครั้งที่ 2 (6 ภาคเรียน) ปีการศึกษา 2563 เพื่อใช้ในการคัดเลือกบุคคล
 เข้าศึกษาในสถาบันอุดมศึกษาในระบบกลาง TCAS ประจำปีการศึกษา 2564

เรียน ผู้ว่าราชการจังหวัด (บัญชีรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 3153 ลงวันที่ 9 ตุลาคม 2563

สิ่งที่ส่งมาด้วย คู่มือการรายงานผลคะแนนการเรียนเฉลี่ยสะสมผ่านระบบ GPAX OBEX จำนวน 1 ฉบับ

 ตามที่กรมส่งเสริมการปกครองท้องถิ่นได้แจ้งปฏิทินการส่งข้อมูลผลการเรียนเฉลี่ยสะสม
ตลอดหลักสูตรระดับมัธยมศึกษาตอนปลาย หรือเทียบเท่า (GPAX) เพื่อเป็นองค์ประกอบในการคัดเลือกบุคคล
เข้าศึกษาต่อในสถาบันอุดมศึกษา ประจำปีการศึกษา 2564 ให้สถานศึกษาในสังกัดองค์กรปกครองส่วนท้องถิ่นจัดทำข้อมูลผลการเรียนเฉลี่ยสะสม (GPAX) ปีการศึกษา 2563 ส่งให้กรมส่งเสริมการปกครองท้องถิ่นตามระยะเวลา
ที่กำหนด รายละเอียดตามที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การจัดเก็บรวบรวมข้อมูลผลการเรียนเฉลี่ยสะสมตลอดหลักสูตรมัธยมศึกษาตอนปลาย และอาชีวศึกษา ครั้งที่ 2 (6 ภาคเรียน) ปีการศึกษา 2563 เพื่อใช้ในการคัดเลือกบุคคลเข้าศึกษาในสถาบันอุดมศึกษาในระบบกลาง TCAS ประจำปีการศึกษา 2564 ของนักเรียนที่จบการศึกษา
ในสถานศึกษาสังกัดองค์กรปกครองส่วนท้องถิ่น เป็นไปด้วยความเรียบร้อยและบรรลุวัตถุประสงค์ ขอความร่วมมือจังหวัดแจ้งองค์กรปกครองส่วนท้องถิ่น เพื่อแจ้งสถานศึกษาที่จัดการศึกษาระดับมัธยมศึกษาตอนปลายสายสามัญ (มัธยมศึกษาปีที่ 6) หรือสายอาชีพ (ประกาศนียบัตรวิชาชีพ ปีที่ 3) ดำเนินการ ดังนี้

1. ให้ผู้ที่รับผิดชอบการรายงานข้อมูลผลการเรียนเฉลี่ยสะสม (GPAX) ระดับสถานศึกษา ลงทะเบียนข้อมูลของนายทะเบียนของสถานศึกษาหรือผู้รับผิดชอบในการนำเข้าข้อมูล GPAX ในระบบ GPAX OBEC ผ่านทางเว็บไซด์ <https://gpax.obec.go.th> โดยสามารถลงทะเบียนได้ตั้งแต่บัดนี้ จนถึงวันที่ 15 เมษายน 2564 สำหรับหมายเลขโทรศัพท์ที่ลงทะเบียนในระบบจะต้องเป็นหมายเลขโทรศัพท์เคลื่อนที่เท่านั้น เพื่อให้ระบบสามารถแจ้งเตือนข้อความได้

2. ให้ผู้อำนวยการสถานศึกษากำกับ ติดตามให้ผู้ที่รับผิดชอบการรายงานข้อมูลผลการเรียนเฉลี่ยสะสม (GPAX) จัดทำข้อมูลตามแบบฟอร์มที่กำหนด ตรวจสอบความถูกต้อง นำเข้าข้อมูล และยืนยันข้อมูล
ในระบบ GPAX OBEC ภายในวันที่ 20 เมษายน 2564 ทั้งนี้ สามารถดูรายละเอียดวิธีการนำเข้าข้อมูลจากคู่มือ
การรายงานผลคะแนนการเรียนเฉลี่ยสะสมผ่านระบบ GPAX OBEC รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ......................................

ผอ.กศ.....................................

ผอ.กง.สศ................................

หน.ฝ.กศ. ...............................

จนท........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9021-3 ต่อ 203 โทรสาร ต่อ 218